**Etikk i fokus – KEKKs månedsbrev mars 2025**

**Månedens tema er: Intimitet/seksualitet**

Etikk er grunnlaget for alt det vi gjør og driver med. Etikk forutsetter både hjerte og hjerne. Etikk rører ofte ved det dypeste i oss, våre verdier og holdninger. Som profesjonelle kreves det at vi forvalter dette med fornuft, på en måte som kommer beboerne/pasientene/brukerne våre til gode. Etikk et faglig, men samtidig et personlig anliggende.

Og på samme måten som etikken er et personlig anliggende, er intimiteten/seksualiteten det også – kanskje i enda større grad.

I WAS’ (World Association for Sexual Health) definisjon av seksualitet heter det:

*Seksualiteten er en integrert del av ethvert menneskes personlighet. Dens fullstendige utvikling baserer seg på tilfredsstillelsen av basale menneskelige behov så som lengselen etter kontakt, intimitet, følelsesmessige uttrykk,* *nytelse, ømhet og kjærlighet»*

 (bilde fra Copilot Oslo kommune)

WHO understreker i sin definisjon at seksualiteten også påvirkes av kultur, juss, politikk, etikk, moral og religiøsitet. Som helsearbeidere blir vi ofte ikke bare involvert i *refleksjon* omkring seksualitet, men også i selve *utfoldelsen.* En ting er hva dette gjør med beboeren/

pasientens/brukeren følelser, men like viktig er det hvordan hjelperens verdisystem, moralsyn og intimitetsgrenser utfordres.

**TIL REFLEKSJON OG ETTERTANKE**

* De er vel for gamle til slikt!
* Vet de hva de gjør?
* Hvordan sikre at begge parter samtykker til handlingene?
* En beboer på en skjermet enhet finner en kjæreste blant medbeboerne. Hvordan håndterer vi situasjonen? Hva hvis beboerens ektefelle kommer på besøk?
* Hva skal vi informere pårørende om?
* Hva skal dokumenteres i journal rundteventuelle seksuelle relasjoner mellom beboere/pasienter/brukere

Har du noe du vil ha hjelp til/et dilemma du vil ha belyst - ta kontakt på [kekk@sye.oslo.kommune.no](mailto:kekk@sye.oslo.kommune.no)